فتحعلی خانین جنوبا یوروشو ایرانداکی شاهلیغا ایدیعاچیلاری، ائلجه ده جنوبی قافقازین و داغیستانین بیر سیرا فئودال حاکیملرینی ناراحات ائتدی. قاراقایتاق اوسمیسی، آوار خانی و جنوبی داغیستانین بعضی حاکیملری دربند و قوبایا ضربه ائندیرمگه حاضیرلاشماغا باشلادیلار. قاراباغلی ابراهیم خلیل خان و اردبیلدن کؤچورولموش نظرعلی خان دا اؤز قوشونلارینی توپلاییب اردبیل ایستیقامتینده هوجوما کئچدیلر. خویلو احمد خان دا اونلارا یاردیم مقصدی ایله ۳ مین نفرلیک دسته گؤندرمیشدی.